དེ་ནས་ལི་ཤུའི་དགེ་སློབ་རྣམས་༧དཔལ་གཤེན་བསྟན་༧སྨན་རིའི་དགོན་ལ་བཅར་ནས་ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་༧སྨན་རིའི་ཁྲི་འཛིན་སོ་བཞི་བ་རིན་པོ་ཆེ་མཆོག་དང་།༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་མཆོག་དང་༧སྨན་རིའི་བཤད་སྒྲུབ་མཁན་དཔོན་སློབ་སོགས་མཇལ་ཁ་ཞུས་ནས་རྒྱལ་བ་སྨན་རི་བའི་ཕྱག་ནས་ལི་ཤུའི་སློབ་མ་ཕ་རན་སི་རྒྱལ་ཁབ་ནས་ཡིན་པའི་ཊི་ཡ་ན་ཊི་ཕི་ལ་ལོ་གསུམ་གྱི་དཔེ་འཁྲིད་ཆ་ཚང་བ་དང་ཉམས་ལེན་སོགས་ལེགས་པར་ཚད་ལྡན་ཚུལ་མཐུན་ངང་མཇུག་བསྐྱངས་ཞུས་ཡོད་པའི་ངོས་འཛིན་གྱི་ཕྱག་འཁྱེར་གནང་བ་དང་།༧སྨན་རིའི་དཔོན་སློབ་རིན་པོ་ཆེ་མཆོག་ནས་མོ་རང་ལ་ལོ་གསུམ་པའི་དཔེ་འཁྲིད་ཞང་ཞུང་སྙན་བརྒྱུད་བཀའ་བརྒྱུད་སྐོར་བཞིའི་གཞུང་རྣམས་སྒོ་གསུམ་གུས་པ་ཆེན་པོས་དཔེ་འཁྲིད་ཞུས་ཡོད་པའི་བསྔགས་བརྗོད་ཡི་རངས་ཀྱི་ཕྱག་འཁྱེར་བརྩལ་གནང་བ་དང་།